Uznesenie Krajského súdu Bratislava sp. zn. 5Sd/176/2011 z 8. 8. 2012
Uznesenie Krajského súdu Bratislava z 8. augusta 2012, sp. zn. 5Sd/176/2011, ECLI:SK:KSBA:2012:1011202021.1
Súd: Krajský súd Bratislava
Spisová značka: 5Sd/176/2011
ECLI: ECLI:SK:KSBA:2012:1011202021.1
Dátum vydania: 8. 8. 2012
Forma: Uznesenie
Text rozhodnutia
Súd: Krajský súd Bratislava Spisová značka: 5Sd/176/2011 Identifikačné číslo súdneho spisu: 1011202021 Dátum vydania rozhodnutia: 09. 08. 2012 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2012:1011202021.1 Uznesenie Krajský súd v Bratislave v právnej veci navrhovateľa E. X., bytom P. Š. XXX, R., proti odporkyni Sociálnej poisťovni ústredie, Ul. 29. augusta č. 8, Bratislava, o invalidný dôchodok, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľ svojím návrhom zo dňa 29.12.2011 žiadal preskúmať rozhodnutie odporkyne číslo XXX XXX XXXX X zo dňa 5.12.2011, ktorým odporkyňa zamietla žiadosť o zvýšenie sumy invalidného dôchodku. Odporkyňa dňa 30.4.2012 vydala rozhodnutie, ktorým zrušila napadnuté rozhodnutie číslo XXX XXX XXXX X zo dňa 5.12.2011 a zároveň rozhodnutím číslo XXX XXX XXXX X zo dňa 30.4.2012 podľa § 70 ods. 1 zákona č 461/2003 Z.z. o sociálnom poistení v znení neskorších predpisov priznala navrhovateľovi od 7. marca 2012 invalidný dôchodok v sume XXX,XX eur mesačne (súčasne podľa § 263a ods. 5 zákona č. 461/2003 Z.z. v znení zákona č. 529/2006 Z.z. zanikol od 7. marca 2012 nárok na doteraz vyplácaný invalidný dôchodok, na ktorý bol prekvalifikovaný čiastočný invalidný dôchodok, ako aj invalidný dôchodok, na ktorý vznikol navrhovateľovi nárok od 7. marca 2012 podľa § 263 ods. 1 zákona č. 461/2003 Z.z. o sociálnom poistení v znení zákona č. 310/2006 Z.z. a podľa § 29 ods. 1 zákona č. 100/1988 Zb. o sociálnom zabezpečení v znení neskorších predpisov v sume XXX,XX eur mesačne), čím navrhovateľovi celkom vyhovela. Súd podľa § 250o O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. Poučenie: Proti tomuto uzneseniu je možné podať odvolanie do 15 dní odo dňa jeho doručenia písomne, dvojmo na Krajskom súde v Bratislave.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2012:1011202021.1 (dáta aktuálne k 15. 11. 2026). Záväzné je znenie zverejnené súdom.




